Suprême NTM

Suprême NTM estas polemikiga franca grupo de repo fondita en 1989, kaj formita de la repistoj Joey Starr (Didier Morville, 1967) kaj Kool Shen (Bruno Lopes, 1966), ambaŭ devenaj de la distrikto Seine-Saint-Denis aŭ pli precize de la "cité" de la "9-3", nome unu el la ĉirkaŭurbaj urboj plej danĝeraj en Francio. Tial en ilia vortumado aperas ofte la cifero 93 kiu estas la numero de distrikto Seine Saint-Denis. 

Kariero
eta|maldekstre|Bruno Lopes, alinome Kool Shen, kaj Didier Morville, alinome JoeyStarr, sur la scenejo de la Festivalo de Beauregard en 2019.
NTM estas konsiderataj kiel unu de la plej bonaj grupoj de repo en Francio kaj estas famaj ankaŭ pro siaj problemoj kun la polico, kaj la justico ĝeneralo.

La grupo elpensis la nomon Suprême NTM, kiel akronimo de "Nique Ta Mère", kio povas signifi "Mi fikas vian patrinon" (aŭ "Fiku vian patrinon" aŭ "Oni fiku vian patrinon"). 

En 1990 oni ekaŭskultigis ilin per radio. En 1991 ili publikigis sian unuan diskon, kadre de socia etoso tre tumulta: Authentik enhavas kelkajn kantojn tre klaraj pri la sinteno de la grupo. Ekzemple ĉe Blanc et Noir (Blankaj kaj Nigra), denonco kontraŭ Jean-Marie Le Pen, la Front National, la islamaj integristoj, la razkapuloj kaj la apartismo. Ĝi estas disko ankaŭ tre idealista, kiel en la kanto L'argent pourrit les gens (La mono putrigas la homojn). 

Ilia sekva disko, 1993... J'appuie sur la gâchette (1993... Mi premas la ellasilon) estis kompleta socia revolucio, pro sia alvoko al perforto, kontraŭstaro al la polico, kaj eĉ sugesto al memmortigo. Tial ĝi suferis grandan bojkoton.

Diskaro
 Studialbumoj
 1991 : Authentik
 1993 : 1993... J'appuie sur la gâchette
 1995 : Paris sous les bombes
 1998 : Suprême NTM

Koncertalbumoj
 2000 : NTM Live... du Monde de demain à Pose ton gun
 2009 : On est encore là : Bercy 2008
 2021 : La Der. L'Ultime Concert à l'Accorhotels Arena

Kompilaĵoj
 2001 : Le Clash
 2007 : Best of
 2009 : Triple Best of
 2018 : Anthologie

 Eksteraj ligiloj 
 oficiala retejo
 Biografio de RFI 
 Koncerto de 18a de septembro en Paris Bercy
 Portreto de NTM en filmetoj ĉe ina.fr

Kategorio:Muzikaj grupoj fonditaj en 1988
Kategorio:Francaj muzikistoj
Kategorio:Hiphopaj muzikistoj
Kategorio:Francaj repkantistoj